ai4bharat/Pralekha huggingface dataset:
విద్యుత్తు మంత్రిత్వ శాఖ
ప్రతిష్టాత్మకమైన సీఐఐ-ఐటీసీ సస్టయినబిలిటీ అవార్డ్స్ 2020 గెలుచుకున్న ఎన్టీపీసీ
దేశంలోని అతిపెద్ద విద్యుత్ ఉత్పత్తిదారయిన ఎన్టీపీసీ లిమిటెడ్ సంస్థకు కార్పొరేట్ సామాజిక బాధ్యత  డొమైన్లో ప్రతిష్టాత్మక సీఐఐ-ఐటీసీ సస్టైనబిలిటీ అవార్డ్స్- 2020 లభించింది. సీఎస్ఆర్ విభాగం కార్పొరేట్ ఎక్సలెన్స్ కేటగిరీలో ఎన్టీపీసీని అవార్డుతో సత్కరించారు. ఈ విభాగంలో సంస్థ గణనీయమైన సాధనకు ప్రశంసగా అవార్డును అందజేశారు. వర్చువల్ వేదికగా
జరిగిన 15వ సీఐఐ-ఐటీసీ సస్టైనబిలిటీ అవార్డ్స్ - 2020 కార్యక్రమంలో సంస్థ డైరెక్టర్ శ్రీ డి.కె. పటేల్, కేంద్ర ఆర్థిక, కార్పొరేట్ వ్యవహారాల శాఖ సహాయ మంత్రి శ్రీ అనురాగ్ సింగ్ ఠాకూర్ సమక్షంలో మేటి గుర్తింపును సంస్థ తరపున అందుకున్నారు. సీఎస్ఆర్ డొమైన్లో సీఐఐ-ఐటీసీ అందించే అతి ఉన్నతపు పురస్కారం ఇది. కార్పొరేట్ ఎక్సలెన్స్ విభాగంలో ఈ అవార్డును అందుకున్న ఏకైక ప్రభుత్వ రంగ సంస్థ ఎన్టీపీసీ. కార్పొరేట్ ఎక్సలెన్స్ విభాగంలో ప్రతిష్టాత్మక సీఐఐ-ఐటీసీ సస్టైనబిలిటీ అవార్డులను ఎన్టీపీసీ వరుసగా రెండవసారి గెలుచుకుంది. అంతకుముందు 2019లో ఇప్పడు 2020 సంవత్సరంల సంస్థ ఈ అవార్డును అందుకుంది.
సూక్ష్మ, లఘు, మధ్య తరహా సంస్థల మంత్రిత్వ శాఖష్
రిటైలర్లు మరియు భవన నిర్మాణ వృత్తినిపుణులను ఎం ఎస్ ఎం ఇలుగా నమోదుపై పరిశీలన: గడ్కరీ
దిగుమతి ప్రత్యామ్నాయాలు కనుగొనడానికి, నగరాలలో జనసమ్మర్ధాన్ని తగ్గించడానికి రిటైలర్ల సంఘాలు,
వృత్తిపనిలో ఉన్న ఇంజనీర్లు, వాస్తుశిల్పులు మరియు టౌన్ ప్లానర్లు కృషిచేయాలని పిలుపు
భారతీయ రిటైలర్ల సంఘం, వృత్తిపని ఇంజనీర్లు, వాస్తు శిల్పులు, టౌన్ ప్లానర్ల సంఘం కోరిన విధంగా వారిని ఎం ఎస్ ఎం ఇలుగా
నమోదు చేసుకోవడంపై సత్వరం పరిశీలన చేయగలమని కేంద్ర ఎం ఎస్ ఎం ఇ మరియు రోడ్డు రవాణా మరియు జాతీయ రహదారుల శాఖ మంత్రి శ్రీ నితిన్ గడ్కరీ తెలిపారు. ఈ సంఘాలు ఉపాధి సృష్టికి దోహదం చేస్తున్నందున వారి వద్ద పనిచేస్తున్న శ్రామికులకు బీమా, వైద్య సహాయం, పింఛను మొదలగు సౌకర్యాలను కల్పించే విషయాన్ని అన్వేషించవలసిన అవసరం ఉందని ఆయన అభిప్రాయపడ్డారు.
రిటైలర్లు సరుకులను ఇళ్ల వద్దకు పంపడం ద్వారా భౌతిక దూరం పాటించేందుకు చూడాలని, అన్ని రిటైల్ దుకాణాల వద్ద కస్టమర్లకు / ఉద్యోగులకు శానిటైజర్లు, మాస్కులు అందుబాటులో ఉంచాలని అయన అన్నారు.
ఆయా రంగాలలో కోవిడ్ -19 ప్రభావంపై భారత రిటైలర్ల సంఘం, వృత్తిపనిలో ఉన్న ఇంజనీర్లు, వాస్తుశిల్పులు మరియు టౌన్ ప్లానర్ల సంఘం ప్రతినిధులతో మంత్రి వీడియో కాన్ఫరెన్సు నిర్వహించారు. కోవిడ్ -19 మహమ్మారి కారణంగా తమ రంగం ఎదుర్కొంటున్న ఇబ్బందులను గురించి వారు మంత్రికి వివరించారు. కొన్ని సూచనలతో పాటు తమ రంగం మనుగడకోసం ప్రభుత్వ సహాయాన్ని వారు అర్ధించారు.
నగరాల్లో జన సమ్మర్ధం తగ్గించే విధంగా ప్రణాళికలు రూపొందించాలని ఆయన వారికి పిలుపు ఇచ్చారు. గ్రామీణ, గిరిజన మరియు వెనుకబడిన ప్రాంతాల అభివృద్ధిలో పాలుపంచుకోవాలని, ఢిల్లీ - ముంబై గ్రీన్ ఎక్ష్ప్రెస్స్ వేల వెంట అభివృద్ధికి కృషి చేయాలని అన్నారు. ఈ దారుల వెంట అభివృద్ధికి ఎంతో అవకాశం ఉందని, ఎన్నో బృహత్తర ప్రాజెక్టుల ద్వారా అవకాశాలు బాగా పెరుగుతాయని ఆయన అన్నారు.
రిటైలర్లను, రెస్టారెంట్లను, అర్చిటెక్ట్ సంస్థలను ఎం ఎస్ ఎం ఇలుగా నమోదు చేయాలని, కోవిడ్ -19 భద్రత పాటించే మాల్స్ ను తెరిచేందుకు అనుమతి ఇవ్వాలని, ఈ- కామర్స్ కంపెనీల కార్యకలాపాలకు అనుమతి , మారటోరియం 9 నెలలకు పొడిగింపు, బ్యాంకు వడ్డీ రేటు 10% నుంచి 4. 5 శాతానికి తగ్గింపు, ప్రయివేటు బ్యాంకులు కూడా ఆర్ బి ఐ మార్గదర్శకాలను పాటించడం, రేరా చట్టం కింద నమోదైన బిల్డర్లను ఎం ఎస్ ఎం ఇలుగా నమోదు చేయడం వంటి తమ సమస్యలను వారు మంత్రికి నివేదించారు.
కోవిడ్ -19 వ్యాప్తి చెందకుండా పరిశ్రమ వర్గాలు అవసరమైన ముందు జాగ్రత్త చర్యలు తీసుకోవాలని గడ్కరీ పిలుపు ఇచ్చారు. వ్యాపార సమయంలో సంరక్షణ సాధనాలను ఉపయోగించడంతో పాటు భౌతిక దూరం పాటించడాని గురించి మంత్రి ఉద్ఘాటించారు.
ఈ సంక్షోభం నుంచి బయట పడేందుకు ఇందుకు సంబందించిన వారంతా సమీకృత కృషి జరిపినప్పుడే ప్రజల జీవితాలకు, జీవనోపాధికి ఇబ్బంది ఉండబోదని మంత్రి అన్నారు.
ఎగుమతులను పెంచడంపై దృష్టిని కేంద్రీకరించడం ద్వారా ప్రపంచ మార్కెట్ లో పోటీని ఎదుర్కోవాలని కేంద్ర మంత్రి ఉద్ఘాటించారు. అంతేకాక దిగుమతి ప్రత్యామ్నాయాలపై కూడా దృష్టి పెట్టాలని అన్నారు.
గ్రీన్ ఎక్స్ప్రెస్ హైవే వెంట పెట్టుబడులు పెట్టడంపై దృష్టిపెట్టాలని , కోవిడ్ -19 సంక్షోభం ముగిసిన తరువాత వచ్చే అవకాశాలను అందిపుచ్చుకునేందుకు పరిశ్రమ వర్గాలు సానుకూల దృక్పథంతో వ్యవహరించాలని శ్రీ గడ్కరీ అన్నారు. సంఘాల ప్రతినిధులు అడిగిన ప్రశ్నలకు బదులిస్తూ ప్రభుత్వం నుంచి అన్ని రకాల సహాయం అందిస్తామని అన్నారు. వారి సమస్యలపై సంబంధిత శాఖలతో సంప్రదిస్తానని అన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
ఢిల్లీలోని కోవిడ్ రోగులకు కేంద్ర ప్రభుత్వ ఆసుపత్రులలో 2105 పడకలు కేటాయింపు 1 మార్చి నుంచి ఢిల్లీ కోవిడ్ రోగులకు 4 రెట్లు పడకల పెంపు
ఢిల్లీలోని సఫ్దర్జంగ్, ఆర్ఎంఎల్, ఎల్హెచ్ఎంసి, ఎయిమ్స్ ఢిల్లీ, ఎయిమ్స్ ఝజ్ఝార్, ఇసిఐసి ఓఖ్లా, ఝిల్మిల్, ఆలిండియా ఇనిస్టిట్యూట్ ఆఫ్ ఆయుర్వేద, సరితా విహార్ సహా కేంద్ర ప్రభుత్వ ఆసుపత్రులలో 2105 పడకలు  ఆ ప్రాంతంలోని కోవిడ్ రోగుల చికిత్స కోసం ఇప్పుడు అందుబాటులో ఉన్నాయి. దీనితో ఢిల్లీలోని కోవిడ్ రోగులకు పడకల సంఖ్య 1మార్చి 2021లో 510 పడకల నుంచి 4 రెట్లు పెరిగింది.
కేంద్ర ఆరోగ్య మంత్రిత్వ శాఖ కేంద్ర ప్రభుత్వ ఆసుపత్రులలో కోవిడ్ పడకలు పెంచే ప్రకియను నిరంతరం చేస్తోంది. కౌన్సిల్ ఆఫ్ సైంటిఫిక్ అండ్ ఇండస్ట్రియల్ రీసెర్చ్  సహాయంతో క్షేత్రస్థాయి ఆసుపత్రులు/ తాత్కాలిక సౌకర్యాలను ఏర్పాటు చేస్తున్నారు. దీనితో రానున్న రెండు వారాల్లో సఫ్దర్జంగ్ ఆసుపత్రలో 46 అదనపు పడకలు, లేడీ హార్డింగ్ మెడికల్ కాలేజీలో 240 పడకలు అందుబాటులోకి రానున్నాయి.
ఇందుకు అదనంగా, ధౌలాకువాన్లోని డిఆర్డిఒ సదుపాయంలో 19 ఏప్రిల్ 2021 నుంచి 250 ఐసియు పడకలను ఉపయోగానికి సిద్ధం చేశారు, మరొక 250 ఐసియు పడకలను 21 ఏప్రిల్, 2021 నుంచి అందుబాటులోకి వచ్చేలా సిద్ధం చేస్తున్నారు. షకుర్ బస్తీ స్టేషన్లో 16 పడకలతో 50 కోచ్లలో మొత్తం 800 పడకలను అందించేందుకు భారతీయ రైల్వేలు కట్టుబడి ఉన్నాయి. దీనిని ఢిల్లీ ప్రభుత్వం ఐసొలేషన్ బెడ్లగా ఉపయోగించవచ్చు. అంతేకాదు, 21 ఏప్రిల్ 2021 నుంచి ఆనంద్ విహార్ సదుపాయంలో మొత్తం 400 పడకలు అందుబాటులోకి వచ్చేలా 16 బెడ్లతో కూడిన 25 కోచ్లను రైల్వే శాఖ అందించనుంది.
ఈ రైల్వే కోచ్లలో కోవిడ్ కేసులను సురక్షితంగా, సమర్ధవంతంగా నిర్వహించేందుకు, ఢిల్లీ ప్రభుత్వాన్ని, రైల్వే కోచ్లలో అనుమానిత / ధృవీకరించబడిన కోవిడ్ కేసుల సరైన నిర్వహణపై మార్గదర్శక పత్రం’లోని సహేతుకమైన భాగాలను అధ్యయనం చేయవలసిందిగా సూచించారు. ఈ పత్రాన్ని మే 2020లో పంపిణీ చేయడం జరిగింది.
తనకు అందుబాటులో ఉన్న అన్ని వనరులను ఉపయోగించి కోవిడ్ మహమ్మారిని పారదోలేందుకు కేంద్ర ప్రభుత్వం పూర్తిగా కట్టుబడి ఉంది. కోవిడ్ 19 రోగులకు తక్షణ, సమర్ధవంతమైన చికిత్సను అందించేందుకు వివిధ రాష్ట్రాలలోని ఆసుపత్రుల మౌలిక సదుపాయాలను బలోపేతం చేయడం కోసం మొత్తం ప్రభుత్వం అన్న వైఖరిని అమలు చేస్తున్నారు.
గనుల మంత్రిత్వ శాఖ
మార్చి 2020లో ఖనిజ ఉత్పత్తి గణాంకలు విడుదల 
2019 మార్చి ఉత్పత్తితో సరిగ్గా సమానం
ప్రధాన ఖనిజాల ఉత్పత్తి రేటులో హెచ్చుతగ్గులు
గనుల తవ్వకం, క్వారీల సెక్టార్లో ఖనిజ ఉత్పత్తి సూచిక, 2019 మార్చిలో ఎంతుందో 2020 మార్చిలో సరిగ్గా అంతే నమోదైంది. ఇది
 132.7గా నమోదైంది. అంతకుముందు సంవత్సరంతో పోలిస్తే, 2019-20 ఏప్రిల్-మార్చి కాలంలో సంచిత వృద్ధి 1.7 శాతంగా నమోదైంది. భారత గనుల బ్యూరోకు చెందిన 'గనులు మరియు ఖనిజ గణాంకాల డివిజన్' ఈ సమాచారాన్ని విడుదల చేసింది.
2020 మార్చిలో ప్రధాన ఖనిజాల ఉత్పత్తి స్థాయిలు ఇలా ఉన్నాయి. బొగ్గు 958 లక్షల టన్నులు, లిగ్నైట్ 42 లక్షల టన్నులు, సహజ వాయువు  2323 మిలియన్ క్యూబిక్ మీటర్లు, పెట్రోలియం  27 లక్షల టన్నులు, బాక్సైట్ 1634 వేల టన్నులు, క్రోమైట్ 582 వేల టన్నులు, రాగి కాన్సంట్రేట్ 11 వేల టన్నులు, బంగారం 153 కిలోలు, ఇనుప ఖనిజం 204 లక్షల టన్నులు, లెడ్ కాన్సంట్రేట్ 26 వేల టన్నులు, మాంగనీస్ ఖనిజం 181 వేల టన్నులు, జింక్  117 వేల టన్నులు, అపటైట్ మరియు ఫాస్ఫరైట్ 133 వేల టన్నులు, సున్నపురాయి 272 లక్షల టన్నులు, మాగ్నసైట్ 8 వేల టన్నులు, వజ్రాలు 3213 క్యారెట్లు.
, 'ఇనుప ఖనిజం' , 'బొగ్గు' . మరికొన్ని ముఖ్య ఖనిజాల ఉత్పత్తి ప్రతికూల వృద్ధిని చూపిస్తోంది. అవి: 'బంగారం'  42.5%, 'మాంగనీస్ ఖనిజం'  38.0%, 'లెడ్ కాన్సంట్రేట్'  26.3%, 'జింక్ కాన్సంట్రేట్'  24.9%, ' సున్నపురాయి ' 23.0%,' లిగ్నైట్ ' 16.9%,'రాగి కాన్సంట్రేట్'  16.2%,' సహజ వాయువు  ' 15.2%,' బాక్సైట్ ' 9.4%,' ఫాస్ఫోరైట్ ' 6.8%, 'పెట్రోలియం'
  5.5%.
వ్యవసాయ మంత్రిత్వ శాఖ
బెంగుళూరులో చిరు ధాన్యాలు మరియు సహజ ఆహార ఉత్పత్తులపై అంతర్జాతీయ వాణిజ్య ప్రదర్శనను సందర్శించిన కేంద్ర వ్యవసాయ శాఖ మంత్రి శ్రీ నరేంద్ర సింగ్ తోమర్
చిన్న సన్నకారు రైతుల పట్ల ప్రధాన మంత్రి చాలా సహానుభుతి తో ఉంటారు - శ్రీ తోమర్
చిరుధాన్యాలు ఉత్పత్తి, వినియోగం మరియు ఎగుమతుల వృద్ది వల్ల రైతులు లాభపడతారు
దేశంలోని చిన్న సన్నకారు రైతుల పట్ల ప్రధాన మంత్రి శ్రీ నరేంద్ర మోదీ చాలా సహానుభుతి తో వ్యవహరిస్తున్నారని కేంద్ర వ్యవసాయ, రైతు సంక్షేమ శాఖ మంత్రి శ్రీ నరేంద్ర సింగ్ తోమర్ అన్నారు. శ్రీ మోదీ దూరదృష్టితో ఐక్యరాజ్యసమితిలో చిరుధాన్యాల సమస్యను లేవనెత్తారు, అక్కడ 72 దేశాల మద్దతుతో భారత ప్రభుత్వ తీర్మానం ఆమోదించబడింది మరియు ఐక్యరాజ్యసమితి ప్రకటన ప్రకారం, ఇప్పుడు భారతదేశం నాయకత్వంలో 2023 సంవత్సరాన్ని అంతర్జాతీయ చిరుధాన్యాల సంవత్సరంగా జరుపుకుంటున్నారు. దీని వెనుక, చిరుధాన్యాల ఉత్పత్తి మరియు ఉత్పాదకత, ప్రాసెసింగ్ మరియు ఎగుమతులు పెంచడం ప్రభుత్వ ప్రధాన లక్ష్యం, ఇది చివరికి దేశ రైతులకు సహాయపడుతుంది.
చిరుధాన్యాల మరియు సహజ ఆహార ఉత్పత్తులపై జరుగుతున్న అంతర్జాతీయ వాణిజ్య ప్రదర్శన ముగింపు కార్యక్రమానికి ముఖ్య అతిథిగా హాజరైన కేంద్ర మంత్రి శ్రీ తోమర్ ఈరోజు బెంగళూరులో మాట్లాడారు. చిరుధాన్యాల పంటలను తక్కువ నీటితో పండించవచ్చని శ్రీ తోమర్ చెప్పారు. చిరుధాన్యాలు కూడా రైతుల ఆదాయాన్ని పెంచడంలో సహాయపడతాయి. దేశంలో చిరుధాన్యాలు ఉత్పత్తి మరియు వినియోగం పెరగడంతో, దాని ఎగుమతి కూడా పెరుగుతుంది, ఇది పెద్ద సంఖ్యలో రైతులకు ప్రయోజనం చేకూరుస్తుంది. చిరుధాన్యాల ఉత్పత్తి మరియు వినియోగాన్ని పెంచడానికి కర్ణాటక ప్రభుత్వం చేస్తున్న కృషిని ఆయన ప్రశంసించారు. ఈ సంధర్భంగా రూ. 201 కోట్ల రూపాయ విలువైన అవగాహన ఒప్పందం పై సంతకాలు చేయటం ఒక ముఖ్యమైన మైలురాయి. రాష్ట్రంలోని రైతులకు అందిస్తున్న ప్రోత్సాహకాలను కూడా కొనియాడారు.
రైతుల ఆదాయాన్ని పెంచడంతోపాటు వారి సంక్షేమం కోసం కేంద్రం, రాష్ట్ర ప్రభుత్వాలు అనేక ముఖ్యమైన పథకాలను అమలు చేస్తున్నాయని శ్రీ తోమర్ చెప్పారు. రైతులకు వార్షిక ఆదాయ సాయంగా ప్రధానమంత్రి కిసాన్ సమ్మాన్ నిధి  పథకం ద్వారా రూ. 6,000. అంతేకాకుండా, కర్ణాటకలోని రైతులకు అదనపు వార్షిక ఆదాయ మద్దతుగా ఒక్కొక్కరికి రూ. 4,000 అందిస్తున్నాయి . అత్యధికంగా ఉన్న చిన్న రైతుల సామర్థ్యాన్ని పెంపొందించే లక్ష్యంతో, ప్రధాన మంత్రి శ్రీ మోదీ దేశంలో 10,000 కొత్త రైతు ఉత్పత్తిదారుల సంస్థల  ను ప్రారంభించారు, దీని కోసం భారత ప్రభుత్వం రూ. 6,865 కోట్లు ఖర్చు చేసింది. దేశవ్యాప్తంగా అలాగే కర్ణాటకలో కొత్త ఎఫ్పిఓల ఏర్పాటులో ఉత్సాహభరితమైన సహకారాన్ని ఆయన అభినందించారు. శ్రీ తోమర్ మాట్లాడుతూ వ్యవసాయాన్ని పురోగమింపజేసి రైతులు అభివృద్ధి చెందేందుకు కేంద్రం అనేక కార్యక్రమాలు చేపట్టిందన్నారు.
ఈ సందర్భంగా శ్రీ తోమర్ వివిధ రంగాలకు అవార్డులను ప్రదానం చేశారు.కేంద్ర రసాయనాలు మరియూ ఎరువులు మరియు నూతన మరియు పునరుత్పాదక ఇంధన శాఖ సహాయ మంత్రి శ్రీ భగవంత్ ఖూబా, ఉత్తరప్రదేశ్ వ్యవసాయ మంత్రి శ్రీ సూర్య ప్రతాప్ సింగ్ షాహి మరియు రాష్ట్ర ఉద్యానవన శాఖ మంత్రి శ్రీ దినేష్ ప్రతాప్ సింగ్, కర్ణాటక వ్యవసాయ శాఖ మంత్రి శ్రీ బి.సి. పాటిల్ ఈ కార్యక్రమంలో పాల్గొన్నారు.
ప్రధాన మంత్రి కార్యాలయం
అస్సాంలోని బిశ్వనాథ్ జిల్లాలో జరిగిన రోడ్డు ప్రమాదంలో ప్రాణనష్టంపై ప్రధాన మంత్రి సంతాపం.
అస్సాంలోని బిశ్వనాథ్ జిల్లాలో జరిగిన రోడ్డు ప్రమాదంలో కొందరు ప్రాణాలు కోల్పోవడంపై ప్రధానమంత్రి శ్రీ నరేంద్ర మోదీ ప్రగాఢ సంతాపం వ్యక్తం చేశారు. అలాగే గాయపడిన వారు త్వరగా కోలుకోవాలని ఆకాంక్షించారు.
ఈ మేరకు ప్రధాని కార్యాలయం ఒక ట్వీట్ పంపిన సందేశంలో:
"అసోంలోని బిశ్వనాథ్ జిల్లాలో జరిగిన రోడ్డు ప్రమాదంలో ప్రాణనష్టం సంభవించడం నన్నెంతో బాడపెట్టింది. మృతుల కుటుంబాలకు నా సానుభూతి తెలియజేస్తూ గాయపడిన వారు త్వరగా కోలుకోవాలని ఆ దైవాన్ని ప్రార్థిస్తున్నాను: PM @narendramodi" అని పేర్కొంది.
(
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు/కేంద్రపాలిత ప్రాంతాలలో కొవిడ్-19 వ్యాక్సిన్ లభ్యతపై అప్డేట్
రాష్ట్రాలు/కేంద్రపాలిత ప్రాంతాలకు 88.94 కోట్లకు పైగా వ్యాక్సిన్ డోసులు అందించబడ్డాయి
5.38 కోట్లకు పైగా మిగులు మరియు ఉపయోగించని టీకా డోసులు రాష్ట్రాలు/కేంద్రపాలిత ప్రాంతాలలో ఇప్పటికీ అందుబాటులో ఉన్నాయి
వ్యాక్సినేషన్ను వేగవంతం చేయడానికి మరియు దేశవ్యాప్తంగా కొవిడ్-19 వ్యాక్సినేషన్ పరిధిని విస్తరించడానికి కేంద్ర ప్రభుత్వం కట్టుబడి ఉంది. కోవిడ్ -19 టీకాకు సంబంధించి సార్వత్రికీకరణ కొత్త దశ 21 జూన్ 2021 నుండి ప్రారంభమైంది. భవిష్యత్తు అవసరాలను దృష్టిలో ఉంచుకుని రాష్ట్రాలు మరియు కేంద్రపాలిత ప్రాంతాలకు వ్యాక్సిన్ లభ్యతను పెంచడంతో పాటు ఆ మేరకు వ్యాక్సిన్ సరఫరాను క్రమబద్ధీకరించడం ద్వారా టీకా డ్రైవ్ వేగవంతం చేయబడింది.
|
|
వ్యాక్సిన్ డోసులు
|
|

|
|
సరఫరా చేయబడ్డవి
|
|
88,94,17,855
|
|
ఇంకా అందుబాటులో ఉన్నవి
|
|
5,38,59,455
ఇప్పటివరకు 88.94 కోట్లకు పైగా  వ్యాక్సిన్ డోస్లను రాష్ట్రాలు/కేంద్రపాలిత ప్రాంతాలకు భారత ప్రభుత్వం  మరియు ప్రత్యక్ష రాష్ట్ర సేకరణ ద్వారా అందించబడ్డాయి.
5.38 కోట్ల  కంటే ఎక్కువ బ్యాలెన్స్ మరియు ఉపయోగించని కొవిడ్ వ్యాక్సిన్ డోసులు ఇంకా రాష్ట్రాలు/కేంద్రపాలిత ప్రాంతాల్లో అందుబాటులో ఉన్నాయి.
ప్రధాన మంత్రి కార్యాలయం
మొట్టమొదటి జాతీయ శిక్షణా సదస్సు ప్రారంభించనున్న ప్రధాని దేశవ్యాప్తంగా ఉన్న సివిల్ సర్వీసుల శిక్షణా సంస్ఠల ప్రతినిధుల హాజరు సివిల్ సర్వెంట్ల శిక్షణ మౌలిక సదుపాయాల పటిష్టానికి, సంస్థల మధ్య సహకారానికి సదస్సు దోహదం
మొట్టమొదటి జాతీయ శిక్షణా సదస్సును ప్రధాని శ్రీ నరేంద్ర మోదీ న్యూ ఢిల్లీ ప్రగతి మైదాన్ లోని ఇంటర్నేషనల్ ఎగ్జిబిషన్, కన్వెన్షన్ సెంటర్ లో జూన్ 11 ఉదయం పదిన్నరకు ప్రారంభిస్తారు. ఈ సందర్భంగా సదస్సుకు హాజరైన వారిని ఉద్దేశించి ప్రధాని ప్రసంగిస్తారు.
సివిల్ సర్వీసులలో సామర్థ్య నిర్మాణం ద్వారా పాలనా క్రమాన్ని , విధానాల అమలును మెరుగు పరచాలన్నది ప్రధాని మోదీ తరచూ వెల్లడించే అభిప్రాయం. ఆయన దార్శనికత మార్గదర్శనంలోనే ‘మిషన్ కర్మయోగి’ పేరుతో సివిల్ సర్వీసుల సామర్థ్య నిర్మాణ జాతీయ కార్యక్రమం రూపుదిద్దుకుంది. భవిష్యత్ అవసరాలకు అనుగుణంగా సరైన వైఖరి, నైపుణ్యం, జ్ఞానం ఉండేలా సివిల్ సర్వెంట్లను తీర్చిదిద్దటం దీని లక్ష్యం. ఆ దిశలో మరో అడుగే ఈ సదస్సు.
సామర్థ్య నిర్మాణ కమిషన్ ఆధ్వర్యంలో ఈ జాతీయ శిక్షణా సదస్సు జరుగుతోంది. సివిల్ సర్వీసుల శిక్షణా సంస్థల మధ్య సహకారాన్ని పెంచటం, దేశ వ్యాప్తంగా ఉన్న ఆ సంస్థల మౌలిక వసతులను పరిష్ట పరచటం దీని లక్ష్యం.
కేంద్ర శిక్షణా సంస్థలు, రాష్ట్ర పరిపాలనా శిక్షణా సంస్థలు, ప్రాంతీయ, మండల శిక్షణా సంస్థలు పరిశోధనా సంస్థలు ప్రతినిధులు దాదాపు 1500 మందికి పైగా ఈ సదస్సులో పాల్గొంటున్నారు. కేంద్ర ప్రభుత్వ సంస్థల, రాష్ట్ర ప్రభుత్వ సంస్థల, స్థానిక ప్రభుత్వాల సివిల్ సర్వెంట్ల తోబాటు ప్రైవేట్ రంగ నిపుణులు కూడా ఈ చర్చలలో పాల్గొంటారు.
ఈ వైవిధ్య భరితమైన సమావేశంలో అభిప్రాయాల మార్పిడి జరగటంతోబాటు ఎదురవుతున్న సవాళ్ళను, అందుబాటులో ఉన్న అవకాశాలను గుర్తించటం, ఆచరణాత్మక పరిష్కారాలు రూపొందించటం, సమగ్రమైన వ్యూహాలతో సామర్థ్య నిర్మాణం జరుగుతాయి. ఈ సదస్సులో ఎనిమిది బృంద చర్చలు జరుగుతాయి. ఒక్కొక్కటి సివిల్ సర్వీసులకు సంబంధించిన అధ్యాపక అభివృద్ధి, శిక్షణా ప్రభావ అధ్యయనం, వివిధ అంశాల డిజిటైజేషన్ వంటి ఒక్కో కీలకమైన అంశం మీద చర్చిస్తుంది.
(
రక్షణ మంత్రిత్వ శాఖ
దేశ రక్షణ ఆధునీకరణకు నిధులు
రక్షణ సేవల అంచనాల కింద, మూలధన సేకరణ  కోసం 90,048 కోట్ల రూపాయలను బి.ఇ. 2020-21లో కేటాయించారు. బి.ఇ. 2019-20 కంటే ఇది 9,088.92 కోట్ల రూపాయలు అదనం. రక్షణ సేవల అంచనాల్లో 27.87 శాతాన్ని మూలధన సేకరణ  కోసం కేటాయించారు.
కొత్త సామగ్రిని సమకూర్చుకోవడం, ప్రస్తుతమున్న రక్షణ సామగ్రి, వ్యవస్థలను వృద్ధి చేయడం ద్వారా సాయుధ దళాలను ఆధునీకరించేందుకు కేంద్రం చర్యలు తీసుకుంటోంది. ఆమోదం పొందిన మూలధన సేకరణ ప్రణాళిక ప్రకారం, అంటే ప్రస్తుతమున్న రక్షణ సేకరణ విధానం ప్రకారం ఆధునీకరణ ప్రాజెక్టులు కొనసాగుతున్నాయి.
రాజ్యసభ సభ్యులు శ్రీ పి.భట్టాచార్య, శ్రీ విజయ్ పాల్ సింగ్ తోమర్ అడిగిన ప్రశ్నలకు, రక్షణ శాఖ సహాయ మంత్రి శ్రీ శ్రీపాద్ నాయక్ లిఖితపూర్వకంగా ఇచ్చిన సమాధానం ఇది.
ప్రధాన మంత్రి కార్యాలయం
ఈ రోజు న జరిగిన పద్మ పురస్కారాల ప్రదాన కార్యక్రమం తాలూకు కొన్ని దృశ్యాలను శేర్ చేసిన ప్రధాన మంత్రి
ప్రధాన మంత్రి శ్రీ నరేంద్ర మోదీ ఈ రోజు న జరిగిన పద్మ పురస్కారాల ప్రదాన కార్యక్రమం దృశ్యాలు కొన్నిటిని శేర్ చేశారు. జీవనాని కి సంబంధించిన వివిధ రంగాల లోని విశిష్ట వ్యక్తుల కు పురస్కారాల నుఆ కార్యక్రమం లో ప్రదానం చేయడం జరిగింది.
ప్రధాన మంత్రి ఒక ట్వీట్ లో –
‘‘జీవనానికి సంబంధించినటువంటి వివిధ రంగాల లోని విశిష్ట వ్యక్తుల ను పద్మ పురస్కారాల ను అందజేసేందుకు ఈ రోజు న నిర్వహించిన ఒక కార్యక్రమం తాలూకు కొన్ని దృశ్యాలు కొన్ని ఇవిగో..’’ అని పేర్కొన్నారు.
(
కార్పొరేట్ వ్యవహారాల మంత్రిత్వ శాఖ
వీడియో కాన్ఫరెన్స్ లేదా ఇతర ఆడియో విజువల్ పద్ధతులలో  వార్షిక సాధారణ సమావేశం నిర్వహించు కోవచ్చని అనుమతిచ్చిన కార్పోరేట్ వ్యవహారాల మంత్రిత్వశాఖ
కార్పొరేట్ వ్యవహారాల మంత్రిత్వశాఖ  జనరల్ సర్కులర్ నెం 18\2020 తేదీ 21.0402020 ప్రకారం 2019 డిసెంబర్ 31 తో అంతమయ్యే ఆర్థిక సంవత్సరంగల కంపెనీలు తమ ఎజిఎం ను 30 సెప్టెంబర్ 2020లోగా నిర్వహించుకునేందుకు అనుమతిచ్చింది.
లను వీడియో కాన్ఫరెన్స్ లేదా ఇతర ఆడియో,విజువల్ పద్ధతులలో  2020 సంవత్సరంలో నిర్వహిచుకునేందుకు అనుమతిచ్చింది. ఇందుకు సంబంధించి జనరల్ సర్కులర్ నెం 20\2020 ఈరోజు జారీ అయింది.
ఇంతకు ముందు జారీ చేసిన సర్కులర్లలో అసాధారణ సర్వసభ్య సమావేశం నిర్వహించడానికి
రూపొందించిన ఫ్రేమ్ వర్క్ తగిన మార్పు చేర్పులతో 2020 లో ఎజిఎం నిర్వహించడానికి ఆయా కేటగిరీల వారీగా వీలు కల్పించింది. ఈ కేటగిరీల ప్రకారం 1)ఈ ఓటింగ్ సదుపాయం కల్పించాలి లేదా దానిని ఎంచుకోవాలి. 2) ఇలాంటిసదుపాయం కల్పించాల్సిన అవసరం లేని కంపెనీలు
ఫైనాన్షియల్ స్టేట్ మెంట్లకు సంబంధించిన ఫిజికల్ కాపీలను పంపడంలో ఉన్న ఇబ్బందులను దృష్టిలో ఉంచుకుని బోర్డు రిపోర్టులతోపాటు వాటిని పంపేందుకు ఈ సర్క్కులర్ వీలు కల్పిస్తోంది. ఆడిటర్ల రిపోర్టులు, దానితో జతచేయాల్సిన ఇతర పత్రాలను ఈ మెయిల్ ద్వారా పంపవచ్చు. షేర్ హోల్డర్లకు డివిడెండ్లను ఎలక్ట్రానిక్ విధానంలో, ఎలక్ట్రానిక్ క్లియరింగ్ సర్వీస్  లేదా ఏ ఇతర పద్ధతిలో అయినా బదిలీ చేయడానికి రిజిస్టర్ చేసుకునేందుకు ఒక ప్రత్యేక విండోను కంపెనీలు ఏర్పాటు చేయాలి.
డిజిటల్ ఇండియా ప్లాట్ఫామ్లను ఉపయోగించుకుంటూ కంపెనీలు తమ ప్రత్యేక కార్యకలాపాలు. ఎజిఎంలను నిర్వహించడానికి వీలుగా ఈ చర్య తీసుకున్నారు. ఇందుకు సంబంధించిన సర్కులర్
http://www.mca.gov.in/Ministry/pdf/Circular20_05052020.pdf లింక్ లో అందుబాటులో ఉంది.
ప్రధాన మంత్రి కార్యాలయం
శహీద్ భగత్ సింహ్ జయంతి సందర్భం గా ఆయన కు ప్రణామాలుఅర్పించిన ప్రధాన మంత్రి
శహీద్ భగత్ సింహ్ జయంతి నాడు ఆయన కు ప్రధాన మంత్రి శ్రీ నరేంద్ర మోదీ ప్రణామాలు అర్పించారు. శహీద్ భగత్ సింహ్ గురించిన ఆలోచనల ను వీడియో రూపం లో శ్రీ నరేంద్ర మోదీ పంచుకున్నారు.
ప్రధాన మంత్రి ఒక ట్వీట్ లో -
‘‘శహీద్ భగత్ సింహ్ గారి జయంతి నాడు ఆయన కు ప్రణామాలు అర్పిస్తున్నాను. ఆయన ధైర్యం మనకు ప్రేరణ ను అందిస్తుంది. మన దేశం పట్ల ఆయన కు ఉన్న దార్శనికత ను సాకారం చేసేందుకు మన నిబద్ధత ను పునరుద్ఘాటిస్తున్నాను’’ అని పేర్కొన్నారు.
ప్రధాన మంత్రి కార్యాలయం
డాక్టర్ ఎ.పి.జె. అబ్దుల్ కలామ్ జయంతి నాడు ఆయన కు నమస్సులు అర్పించిన ప్రధాన మంత్రి
డాక్టర్ ఎ.పి.జె. అబ్దుల్ కలామ్ గారి కి ఆయన జయంతి సందర్భం లో ప్రధాన మంత్రి శ్రీ నరేంద్ర మోదీ నమస్సులు అర్పించారు.
ప్రధాన మంత్రి ఒక ట్వీట్ లో –
‘‘భారతదేశ పూర్వ రాష్ట్రపతి, మిసైల్ మేన్ గా ప్రసిద్ధి గన్న డాక్టర్ ఎ.పి.జె. అబ్దుల్ కలామ్ గారికి ఆయన జయంతి నాడు ఇవే సాదర ప్రణామాలు. భారతదేశాన్ని సశక్తం, సమృద్ధియుతం మరియు సామర్థ్యసహితంగా తీర్చిదిద్దడం కోసం ఆయన తన జీవనాన్ని అంకితం చేసేశారు. దేశ ప్రజల కు ఆయన సదా ప్రేరణమూర్తి గా నిలుస్తారు.’’
అని పేర్కొన్నారు.
సాంఘిక న్యాయం, మరియు సాధికారత మంత్రిత్వ శాఖ
డి-నోటిఫైడ్, సంచార తెగల వారి కోసం జాతీయ కమిషన్
డి-నోటిఫైడ్, సంచార, ఉప-సంచార తెగల వారి నిమిత్తం కేంద్ర ప్రభుత్వం జాతీయ కమిషన్ను  ఏర్పాటు చేసింది. 12.02.2014 నాటి గెజిట్ నోటిఫికేషన్ ద్వారా మంత్రిత్వ శాఖ దీనిని ఏర్పాటు చేసింది. గెజిట్ ఏర్పాటు తేదీ నుంచి 3 సంవత్సరాల కాలావధితో ఈ కమిషన్ ఏర్పాటు చేయడమైంది. డీఎన్టీల ప్రయోజనాలను కోరుతూ ప్రభుత్వం ఇప్పటివరకు పలు కింద పేర్కొన్న సంక్షేమ పథకాలను ప్రారంభించింది:
-డీఎన్టీ బాలురు, బాలికల నిమిత్తం డాక్టర్ అంబేద్కర్ ప్రీ-మెట్రిక్ మరియు పోస్ట్ మెట్రిక్ స్కాలర్షిప్
- డీఎన్టీ బాలుర మరియు బాలికల కోసం నానాజీ దేశ్ముఖ్ హాస్టళ్ల నిర్మాణ పథకం.
- డి-నోటిఫైడ్, సంచార జాతులు మరియు ఉప సంచార జాతుల వారి  కోసం అభివృద్ధి, సంక్షేమ బోర్డును 21.02.2019న ఏర్పాటు చేయబడింది.
- డి-నోటిఫైడ్, సంచార జాతులు, ఉప సంచార జాతుల గుర్తింపుప్రక్రియను పూర్తి చేయడానికి నితీ ఆయోగ్ ద్వారా ఒక కమిటీని ఏర్పాటు చేశారు. నితీ ఆయోగ్, ఆంత్రోపోలాజికల్ సర్వే ఆఫ్ ఇండియాలో  డీఎన్టీ కమ్యూనిటీలను గుర్తించి వాటిని ఎస్సీ / ఎస్టీ / ఓబిసి విభాగంలో చేర్చే సర్వే పని కూడా జరుగుతోంది.
దీనికి తోడు, డిపార్ట్మెంట్ ఈ సమాజం యొక్క సంక్షేమం కోసం "స్కీమ్ ఫర్ ఎకనామిక్ ఎంపవర్మెంట్ ఆఫ్ డీఎన్టీ కమ్యూనిటీస్ "అనే ప్రత్యేక పథకాన్ని ఆమోదించింది. ఇది నాలుగు విభాగాలు కలవుః-
పోటీ పరీక్షలలో హాజరుకావడానికి డీఎన్టీ అభ్యర్థులకు మంచి నాణ్యత గల కోచింగ్ ఇవ్వడం.
వారికి ఆరోగ్య బీమా అందించడం.
సమాజ స్థాయిలో జీవనోపాధి చొరవను సులభతరం చేయడం;
ఈ వర్గాల సభ్యులకు ఇళ్ల నిర్మాణానికి ఆర్థిక సహాయం అందించడం.
ఈ సమాచారాన్ని కేంద్ర సామాజిక న్యాయం, సాధికారత శాఖ మంత్రి సుశ్రీ ప్రతిమా భూమిక్ ఈ రోజు లోక్సభకు ఇచ్చిన లిఖితపూర్వక సమాధానంలో తెలిపారు.
రక్షణ మంత్రిత్వ శాఖ
జపాన్ రక్షణ శాఖ మంత్రితో ఫోన్ ద్వారా భారత రక్షణ శాఖ మంత్రి సంభాషణ
కొవిడ్-19 ఉపశమన చర్యలపై చర్చ
ద్వైపాక్షిక భద్రత సహకారాన్ని కొనసాగించేందుకు సంసిద్ధత
కేంద్ర రక్షణ శాఖ మంత్రి శ్రీ రాజ్నాథ్ సింగ్, జపాన్ రక్షణ శాఖ మంత్రి టారో కోనోతో ఫోన్ ద్వారా సంభాషించారు. కొవిడ్ మహమ్మారికి వ్యతిరేకంగా రెండు దేశాల్లో చేపట్టిన చర్యలు, ఫలితాలపై రక్షణ మంత్రులు ఇద్దరూ చర్చించారు. కరోనా వైరస్పై ప్రపంచం చేస్తున్న యుద్ధంలో భారత భాగస్వామ్యాన్ని శ్రీ రాజ్నాథ్ సింగ్, టారో కోనోకు వివరించారు. ఈ పోరాటంలో పరస్పరం సహకరించుకోదగిన అంశాలపైనా మాట్లాడుకున్నారు. కొవిడ్ సంక్షోభం ముగిసిన తర్వాత ఉత్పన్నమయ్యే సవాళ్లను ఎదుర్కోవడంలో, భారత్-జపాన్ అనుసరించే ప్రత్యేక వ్యూహాత్మక, అంతర్జాతీయ భాగస్వామ్యం రెండు దేశాలు కలిసి పనిచేయడానికి మంచి అడుగు అవుతుందని ఇరువురూ అంగీకరించారు. ఇదే అంశంలో, ఇతర దేశాలతో భాగస్వామ్యాల విషయంలోనూ ఇది మార్గంగా మారుతుందని అభిప్రాయపడ్డారు.
భారత్-జపాన్ ప్రత్యేక వ్యూహాత్మక, అంతర్జాతీయ భాగస్వామ్యంలో భాగంగా, ద్వైపాక్షిక భద్రత సహకార కార్యక్రమాలను కొనసాగించేందుకు ఇరువురు రక్షణ మంత్రులు తమ నిబద్ధతను తెలియజేశారు.
(
రక్షణ మంత్రిత్వ శాఖ
ఎయిర్ ఫోర్స్ అకాడమీలో నిర్వహించిన 'కంబైన్డ్ గ్రాడ్యుయేషన్ పరేడ్' ద్వారా భారత వైమానిక దళంలో చేరిన యువ నాయకుల బృందం
హైదరాబాద్ శివారులోని దుండిగల్ 'ఎయిర్ ఫోర్స్ అకాడమీ'లో నిర్వహించిన 'కంబైన్డ్ గ్రాడ్యుయేషన్ పరేడ్' ను ఎయిర్ చీఫ్ మార్షల్ ఆర్.కె.ఎస్. బధౌరియా సమీక్షించారు. 123 మంది ఫ్లైట్ క్యాడెట్లకు 'ప్రెసిడెంట్స్ కమిషన్', 11 మంది నౌకాదళ, తీర రక్షక దళ అధికారులకు 'వింగ్స్' ప్రదానం చేశారు. శిక్షణ పొందిన 123 మందిలో 61 మంది ఫ్లైయింగ్ బ్రాంచిలో, 62 మంది గ్రౌండ్ డ్యూటీ బ్రాంచిలో చేరారు. వీరిలో 19 మంది మహిళా అధికారులు ఉన్నారు. ఇద్దరు వియత్నాం వైమానిక దళ అధికారులు కూడా శిక్షణ పూర్తి చేసుకుని 'వింగ్స్' అందుకున్నారు.
(కొవిడ్ పరిస్థితుల దృష్ట్యా, ఎయిర్ చీఫ్ మార్షల్ సాధారణ వందనం అందుకున్నారు. దీనికిముందు జరిగిన 'పిప్పింగ్ సెరెమనీ'లో ఫ్లైట్ క్యాడెట్లు ఫ్లైయింగ్ ఆఫీసర్ ర్యాంకులు పొందారు. వివిధ విభాగాల్లో రాణించినవారు ట్రోఫీలు అందుకున్నారు. ఫ్లైయింగ్ బ్రాంచిలో అందరికంటే ఎక్కువ ప్రతిభ చూపిన అనురాగ్ నయిన్ 'స్వార్డ్ ఆఫ్ హానర్', రాష్ట్రపతి ఫలకం పొందారు. గ్రౌండ్ డ్యూటీ బ్రాంచిలో అందరికంటే ఎక్కువ ప్రతిభ చూపిన ఆంచల్ గంగ్వాల్ రాష్ట్రపతి ఫలకం అందుకున్నారు.
గల్వాన్ లోయలో చైనాతో జరిగిన ఘర్షణలో అమరులైన సాహస సైనికులకు అంజలి ఘటించిన ఎయిర్ చీఫ్ మార్షల్ బధౌరియా, తర్వాత పరేడ్ ను ఉద్దేశించి ప్రసగించారు. శిక్షణ పూర్తి చేసుకున్న, అవార్డులు పొందిన అధికారులను ఆయన అభినందించారు. ఎంచుకున్న రంగంలో నైపుణ్యాన్ని సాధించడానికి కృషి చేయాలని సూచించారు. కొవిడ్ ప్రొటోకాల్ పాటిస్తూనే శిక్షణ అందించిన బోధన సిబ్బందిని అభినందించారు. భారత వైమానిక దళంలో చేరేలా యువతరాన్ని ప్రోత్సహించి, వారి కలలను నిజం చేసిన తల్లిదండ్రులకు కృతజ్ఞతలు తెలిపారు. ప్రస్తుత పరిస్థితుల దృష్ట్యా దేశ రక్షణ కోసం ఎల్లవేళలా సంసిద్ధంగా ఉండాలని అధికారులకు సూచించారు. శిక్షణ పూర్తికాగానే అధికారులు చేసిన ప్రమాణం.., బాధ్యతలు నిర్వర్తించేటప్పుడు వారికి మార్గదర్శక సూత్రంగా ఉండాలని ఎయిర్ చీఫ్ మార్షల్ బధౌరియా చెప్పారు.
మంత్రిమండలి
ఇలెక్ట్రానిక్ సిగరెట్స్ నిషేధ ఆర్డినెన్స్ యొక్క జారీ కి ఆమోదం తెలిపిన మంత్రిమండలి
దేశం లో ఒక ప్రధానమైనటువంటి ఆరోగ్యాని కి మరియు శ్రేయస్సుకు సంబంధించిన కార్యక్రమం లో భాగం గా
ఇలెక్ట్రానిక్ సిగరెట్స్ యొక్క నిషేధం  ఆర్డినెన్స్, 2019 ని జారీ చేసేందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
ఇలెక్ట్రానిక్ సిగరెట్స్ బ్యాటరీ తో నడిపేందుకు వీలు ఉన్న సాధనాలు. ఇవి మండే సిగరెట్ లలో ఉండే ఒక వ్యసన పదార్థమైనటువంటి నికొటిన్ ను కలిగివున్న ఒక ద్రావణాన్ని వేడి చేయడం ద్వారా గాలితుంపర ను ఉత్పత్తి చేస్తాయి. ఈ సాధనాల లో.. ఇలెక్ట్రానిక్ నికోటిన్ డిలివరీ సిస్టమ్స్ తాలూకు అన్ని రూపాలు, కాల్చడం కాక మండించే ఉత్పత్తులు , ఇ-హుక్కా, ఇంకా అటువంటి సాధనాలే.. చేరుతాయి. ఈ నూతన ఉత్పత్తులు ఆకర్షణీయమైన రూపాల లోను, బహుళ రుచుల లోను వస్తున్నాయి. వాటి వాడకం పెద్ద ఎత్తున అధికం అయింది. అభివృద్ధి చెందిన దేశాల లో, ప్రత్యేకించి యువతీయువకుల లోను, చిన్న పిల్లల లోను ఇది తాత్కాలిక సాంక్రామిక రుగ్మత స్థాయి కి ప్రబలిపోయింది.
అమలు:
ఈ ఆర్డినెన్స్ ను జారీ చేసినందువల్ల, ఇ-సిగరెట్స్ యొక్క ఉత్పత్తి, తయారు చేయడం, దిగుమతి చేసుకోవడం, ఎగుమతి చేయడం, రవాణా, విక్రయం, పంపిణీ, నిల్వ మరియు ప్రకటన లు చేయడం  కేసు పెట్టదగిన నేర కార్యకలాపాలు అవుతాయి. ఈ విధమైన నేరాని కి తొలిసారి పాల్పడితే ఒక సంవత్సరం వరకు జైలు శిక్ష లేదా ఒక లక్ష రూపాయల వరకు జరిమానా లేదా ఈ రెంటి ని కూడా విధించేందుకు ఆస్కారం ఉంటుంది. ఆ తరువాత కూడా ఇదే విధమైన నేరాల కు ఒడిగడితే గనక 3 సంవత్సరాల వరకు జైలు శిక్ష ను మరియు 5 లక్షల రూపాయల వరకు జరిమానా ను విధించవచ్చు. ఇలెక్ట్రానిక్ సిగరెట్స్ ను నిల్వ చేయడం కూడా శిక్షార్హమే. దీనికి 6 నెలల వరకు జైలు శిక్ష లేదా 50,000 రూపాయల వరకు జరిమానా లేదా ఈ రెంటి ని కూడా విధించేందుకు ఆస్కారం ఉంటుంది.
ఆర్డినెన్స్ అమలు ప్రారంభం అయిన తేదీ నాటి కి ఇ-సిగరెట్స్ యజమానులు ఈ నిల్వల ను గురించి వారంతట వారు గా వెల్లడి చేయడం తో పాటు ఈ పదార్థాల నిల్వల ను సమీపంలోని పోలీస్ ఠాణా లో ఇచ్చేయాలి. ఆర్డినెన్స్ అమలు చేసేందుకుగాను సబ్- ఇన్స్ పెక్టర్ ఆఫ్ పోలీస్ ను ఆథరైజ్ డ్ ఆఫీసర్ గా నియమించడమైంది. ఈ ఆర్డినెన్స్ యొక్క నిబంధనల ను అమలు లోకి తీసుకు రావడం కోసం కేంద్ర మరియు రాష్ట్రాల ప్రభుత్వాలు మరే ఇతర తత్సమాన అధికారి ని  కూడా నియమించవచ్చు.
ప్రధాన ప్రభావం:
ఇ-సిగరెట్స్ ను నిషేధించాలన్న నిర్ణయం జనాభా ను, ప్రత్యేకించి యువతీయువకులను మరియు చిన్న పిల్లల ను ఇ-సిగరెట్స్ యొక్క వ్యసనాని కి లోనయ్యే రిస్క్ నుండి కాపాడడం లో సహాయకారి కాగలదు. పొగాకు నియంత్రణ కోసం ప్రభుత్వం చేస్తున్న ప్రయత్నాల కు ఈ ఆర్డినెన్స్ యొక్క అమలు పూరకం గా ఉండి, పొగాకు వినియోగాన్ని తగ్గించడం లో మరియు దీని తో సంబంధం కలిగివున్న ఆర్థిక భారాన్ని, రోగాల భారాన్ని కూడా తగ్గించగలుగుతుంది.(Visitor Counter : 350